**Ministru kabineta noteikumu projekta „Grozījumi Ministru kabineta 2010.gada 1.jūnija noteikumos Nr.498 „Ceturkšņa finanšu pārskatu sagatavošanas un iesniegšanas kārtība”” sākotnējās ietekmes novērtējuma ziņojums (anotācija)**

|  |
| --- |
| I. Kādēļ normatīvais akts ir vajadzīgs |
| 1.  | Pamatojums | *Euro* ieviešanas kārtības likuma 30. panta pirmā daļa.Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu” 1.pielikuma „Pasākumu plāns Eiropas vienotās valūtas ieviešanai Latvijā” Juridisko jautājumu sadaļā uzdotie uzdevumi, kas saistīti ar Ministru kabineta normatīvo aktu pielāgošanu *euro*.Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.punkts un 3.pielikuma 136.punkts. |
| 2. | Pašreizējā situācija un problēmas | Ministru kabineta 2010. gada 1.jūnija noteikumos Nr. 498 “Ceturkšņa finanšu pārskatu sagatavošanas un iesniegšanas kārtība” (turpmāk – MK noteikumi Nr.498) uz visām pārskatu veidlapām ir norādīts, ka dati pārskatā uzrādīti latos, kā arī noteikts, ka citās valūtās izsniegtajiem aizņēmumiem aizņēmumu summa pārskatā ir jāpārrēķina atbilstoši Latvijas Bankas noteiktajam valūtas kursam perioda beigās. Ņemot vērā, ka Latvijas Banka pēc *euro* ieviešanas vairs nenoteiks valūtas maiņas kursu, nepieciešams grozīt arī tās normas, kurās ir pieminēts Latvijas Bankas noteiktais valūtas kurss.Lai nodrošinātu, ka pēc *euro* ieviešanas aizņēmumu summas mēneša pārskatos tiktu uzrādītas *euro* un pārrēķinātas atbilstoši Eiropas Centrālās bankas publicētajam *euro* atsauces kursam, kā arī lai nomainītu valūtas vienību pārskatu veidlapās, nepieciešams veikt grozījumus MK noteikumos Nr.498.  |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4.  | Tiesiskā regulējuma mērķis un būtība | Projekts izstrādāts kā tehniskie grozījumi, kuri nosaka valūtas vienības maiņu no latiem uz *euro* ceturkšņa pārskatiem, kurus sagatavo un Valsts kasei iesniedz valsts un pašvaldību budžeta iestādes, no valsts vai pašvaldību budžeta daļēji finansētas atvasinātas publiskas personas un budžeta nefinansētas iestādes. |
| 5.  | Projekta izstrādē iesaistītās institūcijas | Projekts šo jomu neskar. |
| 6.  | Iemesli, kādēļ netika nodrošināta sabiedrības līdzdalība | Konsultācijas nav notikušas, jo noteikumu projekts nekādā veidā neierobežo un nesašaurina nevienas personu grupas vai indivīda tiesības. |
| 7.  | Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai.Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

***Anotācijas II, III, IV, V, VI un VII sadaļa – projekts šīs jomas neskar.***

Finanšu ministrs A.Vilks

08.07.2013 12:07

375

S.Lansmane

67094239; Silvija.Lansmane@kase.gov.lv